From 13a0010c94a51bc754de67478cfd70f5ee11ac1c Mon Sep 17 00:00:00 2001
From: Jonas Smedegaard <dr@jones.dk>
Date: Tue, 17 Jun 2025 08:35:04 +0200
Subject: separate metadata from content

---
 nummer2/genskabet/_index.qmd | 224 +++++++++++++++++++++++++++++++++++++++++++
 1 file changed, 224 insertions(+)
 create mode 100644 nummer2/genskabet/_index.qmd

(limited to 'nummer2/genskabet/_index.qmd')

diff --git a/nummer2/genskabet/_index.qmd b/nummer2/genskabet/_index.qmd
new file mode 100644
index 0000000..fd56bd2
--- /dev/null
+++ b/nummer2/genskabet/_index.qmd
@@ -0,0 +1,224 @@
+::: {.lead}
+
+Genskabet er mere end en genbrugsbutik.
+
+Det lille genbrugscenter rummer mange tilbud og ressourcer,  
+som kan komme den enkelte og ø-samfundet til gavn.  
+
+:::
+
+De fleste på Orø kender genbrugsbutikken Genskabet
+i den tidligere købmandsbutik på Næsbyvej 4.
+Butikken omsætter øens genbrugseffekter,
+dels fra containeren til direkte genbrug på genbrugspladsen
+og dels ved aflevering ved butikken.
+
+::: {.callout-note}
+
+Genskabet har åbent hver lørdag kl. 10-14.  
+Genbrugscontaineren følger genbrugspladsens åbningstider.
+Foran butikken finder du mange gratis ting -- dem kan du tilgå hver dag.
+
+:::
+
+Genskabet er et borgerinitiativ,
+der drives af en frivillig forening.
+Foreningen arbejder for at nedbringe øens affald
+og for at udvikle løsninger,
+der bidrager til at gøre Orø til en affaldsfri ø.
+Genbrugsbutikken kan gøre det muligt at genbruge mest muligt
+af det, vi kasserer her på øen, som stadig er brugbart.
+Foreningen arbejder også for at begrænse ressourceforbrug,
+ved at udvikle idéer, strategier og projekter,
+for på den måde skridt for skridt at realisere det,
+som synes utopisk i dag.
+
+![Hver onsdag formiddag ryddes der op et par timer i butik og lager.
+Det er foreningens sociale kit, og alle er velkomne.
+*Fotograf: Karsten Wagener.*](genskabet_wagener.jpg)
+
+Ingen projekter kan "trylle" affaldet væk,
+men ved at interessere os for området,
+kan vi som borgere være med til at pege på
+problematisk forbrug og spild i vores nærmiljø,
+og inspirere hinanden med mulige måder til at komme det til livs.
+
+Mange vil have hørt om Genskabets haveaffaldsprojekt (2019-2022)
+med en lang række aktiviteter for at inspirere haveejere
+til at bruge deres haveaffald i kvashegn, som kompost, flis mm.
+i stedet for at køre det på genbrugsstationen.
+Haveaffaldet udgør ca. 50 % af øens affald og køres af øen,
+og mængden er stigende.
+
+Genskabet står bag to bogskabe,
+hvor man kan sætte og/eller tage en bog.
+Det ene står ved Genskabet,
+det andet ved sommerhusområdet Orøgaard.
+De er begge meget velbesøgte året rundt.
+
+En lille trælast med genbrugstræ er det seneste tiltag,
+som er kommet i stand
+og har fået en plads under halvtag bag butikken.
+Med udvidelsen gør Genskabet det muligt at recirkulere
+endnu en del af øens gode genbrug,
+og vi tror, den vil blive flittigt besøgt
+af øens handymænd og -kvinder,
+når blot de ved, den er der.
+Har du et overskud af godt træ uden maling,
+trykimprægnering eller mange søm,
+kan det afleveres ved Genskabet -- i åbningstiden --
+eller i et særligt vippefad på genbrugspladsen.
+
+![Gode brædder under halvtag.
+*Fotograf: Siri Reiter.*](traelast.jpg)
+
+## Værksteder, workshops og vidensdeling for alle
+
+Genskabet har skabt to kreative værksteder
+til grovere og finere arbejde.
+Værkstederne er til rådighed
+til workshops, kurser eller projekter,
+som handler om reparation
+eller om at anvende genbrugsmaterialer og miljøvenlige midler.
+
+Værkstederne og materialerne er fælles ressourcer,
+som alle på øen er velkomne til at bruge.
+De er åbne tirsdag aften kl. 18-20
+og onsdag formiddag kl. 10-12 samt efter aftale.
+Som medlem kan du desuden få adgang til værkstederne,
+når du ellers har tid.
+
+Brænder du for genbrug, håndværk,
+istandsættelse og gør-det-selv projekter,
+kan du jævnligt komme på kursus
+eller deltage i workshops i Genskabet.
+Meget populære er de workshops,
+hvor man lærer helt enkle færdigheder,
+som fx at slibe en kniv eller tråde en overlocker,
+eller mere avancerede gør-det-selv-workshops og arbejdsdage,
+som handler om selvbyggeri.
+Du kan også lære kreative teknikker
+som mosaik, hækling og meget mere.
+
+![Gammelt porcelæn, som ikke kan sælges,
+bruges her på et kursus i mosaik, som netop er afholdt.
+*Fotograf: Siri Reiter.*](mosaik.jpg)
+
+::: {.callout-note}
+
+Følg med på Genskabets hjemmeside <https://genskabet.oroe.dk/,
+på facebooksiden Genskabet -- og i Orøkalenderen.
+Som medlem får du også et nyhedsbrev.
+
+:::
+
+Fælles for Genskabets kreative aktiviteter er,
+at de understøtter en bæredygtig livsstil.
+Det kan være ved at demonstrere alternativer til plastik eller kemi,
+ved at vedligeholde eller modernisere tøj og værktøj,
+eller ved at genanvende noget, som er svært at sælge.
+
+Det er store mængder tøj og bøger,
+der hver uge indleveres,
+hvoraf en stor del ikke har nogen værdi som direkte genbrug.
+Det inviterer til at tænke i nye forbrugsbaner:
+Måske kan vi åbne fleres øjne for at købe tøj af god kvalitet.
+Måske kan vi give krimier videre til hinanden,
+så vi ikke køber nær så mange af dem,
+og i stedet får overskud til at købe god litteratur,
+som tåler genlæsning.
+Og måske kan vi til sidst isolere vores huse med det.
+
+## Deleordninger
+
+Vidste du,
+at en boremaskine gennemsnitligt bruges blot to gange,
+før den udskiftes?
+Hører du til dem, som ikke har brug for håndværktøj til daglig,
+kan du låne det i Genskabet og spare ressourcer.
+Meget af Genskabets værktøj er udmærkede, donerede ting --
+måske kun brugt to gange -- og noget er indkøbt,
+fordi der var brug for det til en workshop
+(med støtte fra Holbæk Kommunes fællesskabspulje).
+
+Grejbanken med maskiner til nedbrydning af dit haveaffald
+er en ordning for sig selv.
+Den rummer motorsave til benzin og el, en flishugger og et pælebor.
+Som noget nyt indeholder grejbanken nu en brændekløver.
+Disse redskaber skal bookes på forhånd,
+og du finder en prisoversigt og kontaktinfo her <https://genskabet.oroe.dk/deleordning/>.
+
+Endelig er der mulighed for at låne glas, tallerkener, bestik, kaffestel
+og endda et mindre festtelt, hvis du venter mange gæster.
+Store mængder hvidt porcelæn viser sig ikke at være det,
+man går i genbrugsbutikker for at købe.
+Glas og porcelæn er meget ressourcekrævende at producere.
+Derfor giver det ekstra god mening at genbruge det
+i en deleordning frem for at være nødt til at kassere det.
+
+::: {.callout-note}
+
+Du kan låne værktøj og service i butikkens åbningstid
+ved hjælp af gammeldags teknologi:
+Du skriver den lånte genstand sammen med dit navn og telefonnummer
+i vores "lånebog",
+og en person fra Genskabet skriver under.
+Det koster et lille gebyr, hvis du ikke er medlem.
+Du kommer blot med værktøjet igen næste gang, du er i Genskabet,
+og får noteringen streget ud.
+
+:::
+
+## Genskabets økonomi
+
+Mange vil gerne vide, hvad pengene fra genbrugsbutikken går til.
+Foreningen betaler sin husleje, sit energiforbrug -- og transport.
+Derudover bruger vi penge til forplejning, tryksager,
+og køb af udstyr eller nødvendige reparationer.
+Vi sætter penge af til opsparing,
+og ud over det gør pengene gavn
+ved udvikling af lokale, bæredygtige tiltag.
+
+Hvert år støtter Genskabet skolens Pinseloppemarked
+ved at donere en stor del af dagens omsætning.
+Øens institutioner og skoler har også mulighed for
+at hente materialer, legetøj, spil, køkkenudstyr, lamper,
+eller hvad de ellers måtte have brug for.
+
+## Fod under eget bord
+
+Ud over husets nuværende funktioner
+med butik, deleordninger og værksteder,
+har Genskabet intention om at udvikle sig til et demonstrationshus,
+som er energirenoveret med genbrugsmaterialer,
+selvforsynende med vedvarende energi eller ligefrem energiproducerende.
+Et bæredygtigt sted, som, i endnu højere grad end det allerede er,
+kan være et knudepunkt for vidensdeling og grøn omstilling lokalt.
+
+Virkeligheden for foreningen er,
+at det som lejer er svært at ændre væsentligt ved rammerne.
+Fonde, som ellers gerne støtter ambitiøse borgerinitiativer,
+som gavner lokalsamfundet og det grønne formål,
+kan heller ikke støtte renovering af et lejemål.
+
+Trods en pæn egenkapital og stabilt stigende omsætning,
+er vejen til en købsaftale stadig ikke helt inden for rækkevidde.
+Der skal mere til at købe en ejendom som forening,
+end når en privatperson vil tage et boliglån.
+Genskaberne arbejder for at rejse kapital,
+så det er muligt at slå til,
+når den rette mulighed viser sig.
+
+::: {.callout-note}
+
+**Støt** Genskabet ved at blive medlem.
+Du må også meget gerne give lidt ekstra,
+når du køber ind i Genskabet, hvis du har lyst.
+Vil du gerne støtte **lidt mere**,
+så overvej at købe støttebeviser
+eller indgå en sponsoraftale med foreningen.
+Læs mere på <https://genskabet.oroe.dk/>
+
+:::
+
+Vi ses i Genskabet!
-- 
cgit v1.2.3

